CELEX: 32013D0082
Language: hu
Date: 2013-02-13 00:00:00
Title: 2013/82/EU: A Bizottság végrehajtási határozata ( 2013. február 13. ) az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról (az értesítés a C(2013) 651. számú dokumentummal történt)

15.2.2013   
            
            
               HU
            
            
               Az Európai Unió Hivatalos Lapja
            
            
               L 44/18
            
         A BIZOTTSÁG VÉGREHAJTÁSI HATÁROZATA
   (2013. február 13.)
   az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról
   (az értesítés a C(2013) 651. számú dokumentummal történt)
   (Csak az angol, a bolgár, a dán, az észt, a finn, a francia, a görög, a holland, a lengyel, a lett, a litván, a máltai, a német, az olasz, a portugál, a spanyol, a svéd és a szlovén nyelvű szöveg hiteles)
   (2013/82/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 109. cikke (8) bekezdésére,
   tekintettel az ellenőrző rendszerek megvalósítását szolgáló nemzeti tervek tagállamok általi benyújtására,
   mivel:
   
               (1)
            
            
               Az 1224/2009/EK rendelet 109. cikkének (8) bekezdése értelmében a tagállamoknak az ellenőrző rendszer megvalósítására nemzeti tervet kell kidolgozniuk, amely lehetővé teszi számukra, hogy az ellenőrzés, a keresztellenőrzés, majd azt követően az ellentmondások nyomon követése tekintetében kockázatértékelésen alapuló prioritásokat határozzanak meg.
            
         
               (2)
            
            
               A Belga Királyság, a Bolgár Köztársaság, a Dán Királyság, a Németországi Szövetségi Köztársaság, az Észt Köztársaság, Írország, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Holland Királyság, a Lengyel Köztársaság, a Portugál Köztársaság, a Szlovén Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága nemzeti tervét jóváhagyásra benyújtotta a Bizottsághoz. Az említett tervek összhangban vannak az 1224/2009/EK rendelet 109. cikkével, valamint a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendelet (2) 143–145. cikkével. A terveket ezért indokolt jóváhagyni.
            
         
               (3)
            
            
               Ez a határozat az 1224/2009/EK rendelet 109. cikkének (8) bekezdése értelmében vett jóváhagyási határozat.
            
         
               (4)
            
            
               A Bizottság a működés hatékonysága tekintetében nyomon követi a nemzeti tervek alkalmazását. Ha a Bizottság által az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság szükségesnek ítéli a nemzeti ellenőrző tervek módosítását, a tagállamoknak ennek megfelelően módosítaniuk kell tervüket,
            
         ELFOGADTA EZT A HATÁROZATOT:
   1. cikk
   (1)   A Belga Királyságnak, a Bolgár Köztársaságnak, a Dán Királyságnak, a Németországi Szövetségi Köztársaságnak, az Észt Köztársaságnak, Írországnak, a Spanyol Királyságnak, a Francia Köztársaságnak, az Olasz Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Máltai Köztársaságnak, a Holland Királyságnak, a Lengyel Köztársaságnak, a Portugál Köztársaságnak, a Szlovén Köztársaságnak, a Finn Köztársaságnak, a Svéd Királyságnak, valamint Nagy-Britannia és Észak-Írország Egyesült Királyságnak az ellenőrző rendszer megvalósítására vonatkozó nemzeti tervét a Bizottság az 1224/2009/EK rendelet 109. cikkének (8) bekezdése alapján jóváhagyja.
   (2)   Ha a Bizottság által az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság úgy véli, hogy az (1) bekezdés szerint elfogadott ellenőrző terv nem biztosítja az 1224/2009/EK rendelet 109. cikkében megállapított kötelezettségek tagállamok általi hatékony végrehajtását, a Bizottság – az érintett tagállamokkal folytatott egyeztetést követően – kérheti az adott tervek módosítását.
   (3)   A tagállamok a Bizottság (2) bekezdés szerinti kérésének megfelelően módosítják ellenőrző terveiket.
   2. cikk
   Ennek a határozatnak a Belga Királyság, a Bolgár Köztársaság, a Dán Királyság, a Németországi Szövetségi Köztársaság, az Észt Köztársaság, Írország, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Holland Királyság, a Lengyel Köztársaság, a Portugál Köztársaság, a Szlovén Köztársaság, a Finn Köztársaság, a Svéd Királyság és Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2013. február 13-án.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 112., 2011.4.30., 1. o.